
7.  ERINÄISIÄ  SOSIAALISIA  TEHTÄVIÄ  KOSKEVAT  ASIAT 

Oikeusaputoimiston  v:n  1951  talousarvion  eräitä  määrärahoja  saatiin 
ylittää  yhteensä  370  728  mk  (5.  3.  190  §). 

Työnvälitys_toimiston_merimiesosastolle  päätettiin  v:n  1953  alusta  lukien 
perustaa  25.  palkkaluokan  toimentajan  virka  ja  lakkauttaa  joulukuun  31  p:stä 
lukien  20.  palkkaluokan  vahtimestarin  virka  samalla  osastolla  (3.  9.  542  §). 

Työnvälitystoimiston  eräitä  v:n  1951  talousarvioon  kuuluvia  määräraho¬ 
ja  saatiin  ylittää  yhteensä  80  473  mk  (20.2.  159  §). 

Urheilu- _ja_ retkeily^  Kaupunginvaltuusto  päätti  lisätä  urheilu-  ja  retkei- 
lylautakunnan  johtosäännön  2  §:ään  uuden  seuraavansisältöisen  14)  kohdan: 

"antaa  oman  hallintoalansa  mukaisiin  tarkoituksiin  vuokralle  enintään 
5  v:n  ajaksi  kansanpuistoissa  sijaitsevia  alueita  sekä  vuokrata  urheilukenttiä 
tilapäisesti  niiden  varsinaisesta  käytöstä  poikkeavaankin  käyttöön  sikäli  kuin 
siihen  liittyvät  muut  seikat  eivät  edellytä  kiinteistölautakunnan  esiintymistä 
vuokranantajana."  (6.2.  99  §,  kunn.  as.  kok.  s.  42). 

Urheilu-  ja  retkeilytoimistoon  päätettiin  perustaa  v:n  1953  alusta  lukien 
38.  palkkaluokkaan  ja  III  kielitaitoluokkaan  kuuluva  apulaistoimistopäällikön 
virka  sekä  lakkauttaa  samasta  päivästä  33.  palkkaluokkaan  kuuluva  urheilu¬ 
laitosten  ja  kansanpuistojen  apulaisisännöitsijän  virka  (3.  9.  532  §). 

Urheilu-  ja  retkeilytoimiston  toimistonhoitajan  virka  päätettiin  sijoittaa 
24.  palkkaluokkaan  (28.  5.  356  §). 

Edelleen  kaupunginvaltuusto  päätti  lakkauttaa  em.  toimiston  21.  ja  20. 
palkkaluokkiin  kuuluvat  toimistoapulaisen  virat  huhtikuun  1  pistä  lähtien;  pe¬ 
rustaa  samasta  ajankohdasta  lukien  24.  palkkaluokkaan  ja  IV  kielitaitoluok¬ 
kaan  kuuluvan  kirjaajan  viran  sekä  23.  palkkaluokkaan  ja  IV  kielitaitoluok¬ 
kaan  kuuluvan  toimentajan  viran;  siirtää  18.  palkkaluokkaan  kuuluvan  toimis¬ 
toapulaisen  viran  20.  palkkaluokkaan  ja  oikeuttaa  urheilu-  ja  retkeilylautakun- 
nan  käyttämään  lakkautettujen  virkojen  säästynyttä  palkkaa  em.  uusien  viran¬ 
haltijain  palkkauksen  suorittamiseen  kertomusvuonna  (6.  2.  96  §). 

31.  palkkaluokkaan  ja  IV  kielitaitoluokkaan  kuuluvan  naispuolisen  urhei- 
lunohjaajan  viran  perustamista  koskevan  ehdotuksen  kaupunginvaltuusto  pa¬ 
lautti  kaupunginhallituksen  uudelleen  valmisteltavaksi  (3.  9.  533  §). 

V:n  1951  talousarvioon  kuuluvia  urheilu-  ja  retkeily-tarkoituksiin  merkit¬ 
tyjä  eri  määrärahoja  sallittiin  ylittää  yhteensä  8  278  498  mk  (20.2.  159  §). 

Seurasaaren  kansanpuiston  19.  palkkaluokkaan  kuuluva  saarenvartijan 
virka  päätettiin  lakkauttaa  toukokuun  1  p:stä  lukien  (23.  4.  282  §). 

Korkeasaaren  valvojan  virkanimike  päätettiin  muuttaa  Korkeasaaren  in¬ 
tendentiksi  (3.  9.  547  §). 

Tullisaaren  ja  Lauttasaaren  kansanpuistojen  kaitsijan  virat  päätettiin  v:n 
1953  alusta  lukien  siirtää  21.  palkkaluokkaan  (3.  9.  544  §). 

Uuden  kansanpuiston  ja  retkeilyalueen  järjestämistä  koskevassa  aloittees¬ 
saan  vt  Modeen  ym.  olivat  ehdottaneet,  että  ryhdyttäisiin  toimenpiteisiin  eräi¬ 
den  Suomenlinnan  ja  Santahaminan  alueiden  järjestämiseksi  retkeilyalueiksi 
kaupungin  siviiliväestöä  varten.  Aloite  lähetettiin  kaupunginhallituksen  valmis¬ 
teltavaksi  (3.  9.  582  §). 

Pirttimäen  retkeilymajan  rakennustöiden  loppuun  suorittamista  varten 
myönnettiin  1.  8  milj.  mk  tuloa  tuottamattomien  pääomamenojen  pääluokkaan 
edeltä  arvaamattomia  pääomamenoja  varten  kaupunginvaltuuston  käytettäväk¬ 
si  merkitystä  määrärahasta  (2.4.  263  §). 

Käpylän  urheilupuiston  pukusuojan  rakennustöiden  loppuunsuorittamista 
varten  saatiin  tuloa  tuottamattomien  pääomamenojen  pääluokan  lukuun  Urhei¬ 
lukentät  ko.  tarkoitusta  varten  merkittyä  määrärahaa  ylittää  enintään  6.725 
milj.  mk  (26.  11.  779  §). 

Pakilan  urheilukentän  rakentamista  koskevassa  vt  Niemisen  ym.  aloit¬ 
teessa  ehdotettiin  20  milj.  mk:n  määrärahan  varaamista  v:n  1953  talousar¬ 
vioon  urheilukentän  rakentamiseksi  Pakilaan.  Aloite  päätettiin  lähettää  kau¬ 
punginhallituksen  valmisteltavaksi  (29.  10.  706  §). 

Pallokentän  aidan,  veräjän  ja  lipunmyyntikojujen  kunnostamista  varten 
myönnettiin  2  076  590  mk  tuloa  tuottamattomien  pääomamenojen  pääluokkaan 
Edeltä  arvaamattomia  pääomamenoja  varten  kaupunginvaltuuston  käytettäväksi 
merkitystä  määrärahasta  (23.4.  290  §). 

Puistolaan  rakennettavaa  maauimalaa  ja  luistinrataa  koskevassa  aloit¬ 
teessa  vt  Manninen  ym.  olivat  tehneet  esityksen,  jonka  mukaisesti  olisi  tut¬ 
kittava  ja  suunniteltava  luistinradan  aikaansaamista  Puistolaan  sekä  ryhdyt¬ 
tävä  toimenpiteisiin  maauimalan  rakentamiseksi  sinne.  Aloite  lähetettiin  kau¬ 
punginhallituksen  valmisteltavaksi  (1.  10.  649  §). 

Uimastadionin  rakennustöiden  loppuun  suorittamista  varten  kaupunginval¬ 
tuusto  päätti  merkitä  10.  725  milj.  mk: n  määrärahan  kertomusvuoden  lisäta¬ 
lousarvioon.  Yleisten  töiden  lautakunnalle  myönnettiin  oikeus  käyttää  ko. 
määrärahaa  heti  (23.4.  291  §). 

Kumpulan  avouimalan  rakennustöiden  loppuun  suorittamista  varten  pää¬ 
tettiin  samaten  merkitä  kertomusvuoden  lisätalousarvioon  26  milj.  mk.  Mää¬ 
rärahaa  saatiin  käyttää  heti  (28.  5.  382  §). 

Kaupunginvaltuusto  päätti  hyväksyä  Munkkiniemen  kaupunginosassa  ole¬ 
van  urheilualueen  laajentamista  koskevan  asemakaavan  muutosehdotuksen  ja 
alisti  päätöksensä  sisäasiainministeriön  vahvistettavaksi.  Samalla  kaupungin¬ 
valtuusto  päätti  hyväksyä  Munkkiniemen  uimarantasuunnitelman  sekä  kehot¬ 
taa  kaupunginhallitusta  merkitsemään  kertomusvuoden  lisätalousarvioon  7.  37 
milj.  mk  suunnitelman  toteuttamista  varten  kertomusvuonna  kaupunginhalli¬ 
tuksen  esittämällä  tavalla.  Lisäksi  kehotettiin  kaupunginhallitusta  kiireelli¬ 
sesti  selvittämään,  mihin  välttämättömiin  toimenpiteisiin  olisi  ryhdyttävä, 
jotta  entinen  uimaranta -alue,  joka  nykyisin  on  puistoalueena,  voitaisiin  ker¬ 
tomusvuoden  kesäksi  järjestää  lasten  uimaranta-  ja  kahluualueeksi  (19.  3. 

211  §,  kunn.  as.  kok.  s.  221). 

Em.  päätöstään  muuttaen  kaupunginvaltuusto  myöhemmin  päätti,  että 
Munkkiniemen  uimarantasuunnitelma  saatiin  toteuttaa  yleisten  töiden  lauta¬ 
kunnan  esittämällä  tavalla  kuitenkin  siten,  että  porttirakennus  vartijaa  ja 
kassoja  varten  samoin  kuin  panssariverkkoaita  jätetään  rakentamatta  ja  näi¬ 
hin  tarkoituksiin  varattavaksi  esitetyt  määrärahat  myöntämättä  (2.7.  488  §), 

Olympiakisoja^  koskeva,  julkilausuma^  Kaupunginvaltuusto  päätti  olympia¬ 
kisojen  päätyttyä  hyväksyä  pöytäkirjaan  merkittäväksi  seuraavan  julivilausu- 
man. 

Kun  XV  Olympiakisat,  joiden  isäntäkaupunkina  Helsinki  on  ollut,  sekä 
kotimaasta  että  ulkomailta  saatujen  yksimielisten  lausuntojen  mukaan  ovat 
olleet  moitteettomasti  järjestetyt,  ja  näin  ollen  ovat  saattaneet  kaupunkimme 
nimen  mitä  edullisimmassa  valossa  tunnetuksi  kautta  maailman,  haluaa  Hel¬ 
singin  kaupunginvaltuusto  esittää  kiitoksensa  kaikille  niille,  jotka  kisojen  vai 
mistelussa  ja  järjestelyissä  vaivojaan  säästämättä  ovat  tähän  tulokseen  myö¬ 
tävaikuttaneet.  Erikoisesti  kohdistaa  kaupunginvaltuusto  kiitoksensa  XV  Olym 

piakisojen  järjestelytoimikunnan  puheenjohtajalle,  rahatoimenjohtaja  E. 
v.  Frenckellille,  joka  tällä  vastuunalaisella  paikallaan  on  herpaantumatto¬ 
malla  tarmolla  ja  suurella  taidolla  ollut  valmistelujen  ja  järjestelyjen  oh¬ 
jaavana  ja  innoittavana  voimana.  Lisäksi  kaupunginvaltuusto  oli  todennut, 
että  Helsingin  kaupungin  asukkaat  olivat  kisojen  aikana  osoittaneet  sitä  oi¬ 
keata  isäntämieltä,  joka  on  ollut  omaansa  tekemään  saapuneiden  vieraiden 
niin  urheilijoiden  kuin  muidenkin  oleskelun  viihtyisäksi  ja  miellyttäväksi  ja 
siten  kukin  omalta  osaltaan  myötävaikuttaneet  kisojen  onnistumiseen.  Täs¬ 
täkin  lausuu  kaupunginvaltuusto  parhaat  kiitoksensa  (3.  9.  517  §). 

Kansanhuoltolautakunnan_  ja  sen  toimiston  v:n  1951  talousarvioon  kuulu¬ 
via  eräitä  määrärahoja  saatiin  ylittää  286  968  mk  (20.  2.  159  §). 

Väestönsuojelu.  Kaupunginvaltuusto  päätti  kaupunginhallituksen  esityksen 
mukaisesti  hyväksyä  mietinnön  nro  7  liitteenä  n: o  1  olevan  ehdotuksen  Hel¬ 
singin  kaupungin  väestönsuojelujärjestykseksi  sekä  alistaa  sen  lääninhallituk¬ 
sen  tarkastettavaksi  ja  vahvistettavaksi  (7.  5.  339  §). 

Vt  Laine  ym.  olivat  v.  1951  tekemässään  aloitteessa  ja  vedoten  sisä¬ 
asiainministeriön  lokakuun  26  prnä  1951  antamaan  tiedonantoon,  joka  koski 
väestönsuojelulainsäädännön  tarkistamista,  ehdottaneet,  että  voimassaolevan 
väestönsuojelulain  mukainen  toiminta  lopetettaisiin  rauhansopimuksen  vastai¬ 
sena  ja  että  samalla  lakkautettaisiin  myös  v.  1940  asetettu  väestönsuojelu- 
lautakunta.  Väestönsuojelulautakunta  oli  aloitteen  johdosta  huomauttanut,  et¬ 
tä  v.  1939  annetussa  väestönsuojelulaissa  oli  säädetty,  että  kunnalle  kuulu¬ 
vien  väestönsuojelutehtävien  hoitamista  varten  voitiin  kuntaan  perustaa  väes¬ 
tönsuojelulautakunta,  jonka  tulee  lautakunnan  teollisuus-  ja  muiden  laitosten 
edustajien  kanssa  laatia  kuntaa  varten  väestönsuojelujärjestys  ja  pitää  rau¬ 
han  aikana  huolta  kunnalle  kuuluvista  väestönsuojelua  koskevista  tehtävistä. 
Väestönsuojelujärjestys  on  lain  mukaan  laadittava  jokaista  sellaista  kuntaa 
varten,  joka  on  määrätty  suojeltavaksi  paikkakunnaksi.  Poikkeuksellisten 
olojen  vuoksi  ei  vielä  ollut  laadittu  lain  edellyttämää  väestönsuojelujärjes- 
tystä  ja  täytäntöönpanosuunnitelmaa,  mutta  sisäasiainministeriö  oli  maalis¬ 
kuun  8  prnä  1951  antanut  määräyksen,  jonka  mukaan  väestönsuojelujärjestys 
olisi  ollut  jätettävä  kaupunginvaltuuston  hyväksyttäväksi  jo  v:n  1951  aikana. 
Lautakunnan  mielestä  olisi  mainittuun  työhön  ryhdyttävä  viipymättä.  Tämän 
asiantuntemusta  ja  aikaa  vaativan  työn  suorittamista  varten  lautakunta  oli 
ehdottanut  tilapäisen  väestönsuojeluasiain  johtajan  palkkaamista.  Kun  työn 
valvonta  parhaiten  soveltui  väestöasiainhoitoa  varten  asetetulle  elimelle,  ei 
lautakunnan  lakkauttaminen  tässä  vaiheessa  ollut  aiheellinen.  Lautakunnan 
jäsen  Saarinen  oli  eriävänä  mielipiteenään  ilmoittanut  yhtyvänsä  aloitteente¬ 
kijöihin.  Kaupunginvaltuusto  päätti,  ettei  aloite  antanut  aihetta  toimenpitei¬ 
siin  (6.  2.  93  §). 

Edelleen  olivat  vt  Laine  ym.  tehneet  välikysymyksen,  missä  he  olivat 
kiinnittäneet  huomiota  siihen,  että  kaupunginhallitus  oli  tammikuun  10  prnä 
määrännyt  kenraaliluutnantti  H.  Öhquistin  toistaiseksi  kertomusvuoden  lop¬ 
puun  hoitamaan  kaupungin  väestönsuojeluasiain  valmistelua  sekä  väestönsuo- 
jelujärjestyksen  laatimista.  Välikysymyksentekijäin  mielestä  olisi  asian  rat¬ 
kaiseminen  kuulunut  kaupunginvaltuustolle,  jonka  vuoksi  he  tiedustelivat,  mi¬ 
hin  toimenpiteisiin  kaupunginhallitus  aikoi  ryhtyä  ko.  päätöksensä  peruutta¬ 
miseksi,  joka  tähtäsi  rauhansopimuksen  vastaisiin  toimenpiteisiin  ja  oli  syn¬ 
tynyt  kaupunginvaltuustoa  kuulematta.  Väestönsuojelulautakunta  oli  lausunnos¬ 
saan  viitannut  v.  1939  annetun  väestönsuojelulain  11  §rään,  jonka  mukaan 

kaupunkia  varten  oli  laadittava  väestönsuojelujärjestys,  jonka  laatiminen  lain 
mukaan  kuului  väestönsuojelulautakunnalle.  Mainittua  tehtävää  varten  oli  lau¬ 
takunnan  avuksi  palkattu  kenraaliluutnantti  Öhquist  ja  oli  kaupunginvaltuusto 
myöntänyt  tarkoitusta  varten  tarvittavan  määrärahan,  joten  asiassa  ei  ollut 
tapahtunut  mitään  toimivallan  ylittämistä.  Koska  väestönsuojelupäällikön  ni¬ 
meäminen  ei  ollut  ajankohtainen,  ei  paikkaa  ollut  vielä  täytetty.  Kaupungin¬ 
hallitus  katsoi  toimineensa  niiden  määrärahojen  puitteissa,  jotka  kaupungin¬ 
valtuusto  kertomusvuotta  varten  oli  myöntänyt,  eikä  sillä  mielestään  ollut 
aihetta  ryhtyä  voimassa  olevan  lainsäädännön  mukaisen  päätöksensä  peruut¬ 
tamiseen.  Lisäksi  oli  kaupunginhallitus  ilmoittanut,  ettei  kenraaliluutnantti 
Öhquist  ollut  ollut  syytettynä  Stella  Polaris  -jutun  johdosta,  kuten  välikysy¬ 
myksen  tekijät  olivat  väittäneet.  Vastaus  välikysymykseen  merkittiin  tiedok¬ 
si  (6.  2.  95  §). 

Työttömyystöiden  ohjelman  laatimista  sekä  työmäärärahan  varaamista 
v:n  1953  talousarvioon  koskeva  vt  Hakulisen  ym.  aloite  päätettiin  lähettää 
kaupunginhallituksen  valmisteltavaksi  (11.6.  431  §). 

Asutuslautakunnan^  v;n  1951  talousarvioon  kuuluvia  eräitä  määrärahoja 
päätettiin  sallia  ylittää  yhteensä  49  075  mk  (20.  2.  159  §). 

RaitHuslautakuiman  v:n  1951  talousarvioon  kuuluvia  eräitä  määrärahoja 
päätettiin  sallia  ylittää  67  980  mk  (20.  2.  159  §). 

Nuorisoty0la.u_takunna.n_  v:n  1951  talousarvioon  kuuluvia  eräitä  määräraho¬ 
ja  päätettiin  sallia  ylittää  yhteensä  357  603  mk  (20.  2.  159  §,  5.  3.  190  §). 

Nuorisotalon  rakentamiseksi  Vallilaan  olivat  vt  Laine  ym.  tehneet  aloit¬ 
teen,  missä  ehdotettiin,  että  valtuusto  varaisi  v:n  1953  talousarvioon  80 
milj.  mk:n  määrärahan  ko.  nuorisotalon  rakentamista  varten.  Aloitteenteki¬ 
jät  olivat  huomauttaneet  siitä,  että  Vallilassa  oli  tilanne  erittäin  vaikea, 
koska  siellä  toimi  toistakymmentä  nuorisojärjestöä,  joista  vain  muutamilla 
oli  vakinaiset  toimintapaikat.  Asiasta  oli  tehty  n.  25  aloitetta  kolmen  vuoden 
aikana,  mutta  siitä  huolimatta  kaupunginhallitus  ei  ollut  ryhtynyt  mihinkään 
toimenpiteisiin  asian  eteenpäinviemiseksi.  Nuorisotyölautakunta  piti  esitettyä 
nuorisotalon  rakentamista  erittäin  tärkeänä  ja  taloa  varten  oli  jo  varattu 
tontit.  Rakennustoimisto  oli  arvioinut  työn  tulevan  maksamaan  n.  3  5  milj. 
mk,  joten  aloitteessa  esitetty  summa  oli  ilmeisesti  liian  suuri.  Koska  asia 
oli  parhaillaan  käsiteltävänä  yleisten  töiden  lautakunnassa  ja  kaupunginhalli¬ 
tus  lisäksi  ilmoitti,  että  piakkoin  valtuustolle  esitettävässä  3 -vuotis suunni¬ 
telmassa  oli  varattu  määräraha  Vallilan  nuorisotalon  rakentamista  varten, 
päätti  kaupunginvaltuusto,  ettei  aloite  antanut  aihetta  toimenpiteisiin  (2.  7. 

508  §,  29.  10.  690  §). 

Kaupunginvaltuusto  päätti,  että  v:n  1953  helmikuussa  järjestettävän  nuo- 
risoviikon  mahdollisesti  aiheuttamasta  tappiosta  enintään  600  000  mk  suori¬ 
tettaisiin  kaupungin  varoista  (-1.  10.  632  §). 

Ke^ä^i^k^st^sToiminta -määrärahojen  kä^tötarkoituksen_ muuttaminen.  Val¬ 
tuusto  päätti,  että  kertomusvuoden  talousarvion  erinäisten  sosiaalisten  teh¬ 
tävien  pääluokan  avustusten  luvun  tilille  Lomanvietto-  ja  kesävirkistystoimin- 
ta  varattua  määrärahaa  saadaan  perusteluissa  olevasta  määräyksestä  riippu¬ 
matta  vapaasti  käyttää  lasten  ja  vanhusten  lomanvietto-  ja  kesävirkistystoi- 
minnan  tukemiseen  (23.  4.  289  §). 

Avustukset.  Kaupunginvaltuusto  myönsi  Suomen  Kansan  Ryhtiliike  -nimi¬ 
selle  yhdistykselle  500  000  mk:n  suuruisen  avustuksen  yleisistä  käyttövarois¬ 
taan  yhdistyksen  toiminnan  tukemista  varten  erikoisesti  olympiakisojen  takia 
(23.  1.  56  §). 


